Source: http://tampere.cloudnc.fi/fi-FI/Toimielimet/Kaupunginhallituksen_konsernijaosto/Kokous_18122018/Konserniyhtioissa_kaytettavan_toimitusjo(67979)
Timestamp: 2019-01-18 01:04:32+00:00
Document Index: 8619432

Matched Legal Cases: ['§ 174', '§ 175', '§ 176', '§ 177', '§ 178', '§ 179', '§ 180', '§ 181', '§ 182']

Konserniyhtiöissä käytettävän toimitusjohtajasopimuksen päivittäminen | Tampere esityslistat ja pöytäkirjat
Konserniyhtiöissä käytettävän toimitusjohtajasopimuksen päivittäminen
Kaupunginhallituksen konsernijaosto, kokous 18.12.2018
§ 174 Konserniyhtiöissä käytettävän toimitusjohtajasopimuksen päivittäminen
TRE:8003/00.01.01/2018
Konserniin kuuluvien yhtiöiden ja säätiöiden toimitusjohtajaa koskeva sopimus on syytä olla laadittu yhteisen mallin mukaisesti. Toimitusjohtaja on toimielin eikä hän ole työsuhteessa yhtiöön tai säätiöön, jolloin lähtökohtaisesti kaikki toimisuhteen ehdot sovitaan toimitusjohtajasopimuksessa. Sopimuksella pyritään turvaamaan molempien osapuolten etuja ja välttämään mahdollisia ristiriitoja. Myös voimassaolevan konserniohjeen mukaan konsernissa on käytettävä yhdenmukaista hyväksyttyä sopimuspohjaa, jonka laadinnassa omistajaohjaus auttaa yhtiöiden ja säätiöiden hallituksia.
Toimitusjohtajasopimusmallia on konsernijaoston tai -liiketoimintajaoston toimesta päivitetty edelliset kerrat vuosina 2009 ja 2015, ensimmäinen konsernia koskeva sopimuspohja lienee tehty vuonna 2005. Konsernissa on lähes poikkeuksetta noudatettu ohjeita yhtenäisen sopimuspohjan käyttämisestä sekä toimitusjohtajan sopimusehtojen läpikäynnistä omistajaohjauksen kanssa ennen sopimuksen allekirjoittamista. Koska sopimuksia on tehty eri aikoina eri mallien mukaisesti, esitetään kaikki toimitusjohtajasopimukset uudistettavaksi nyt päätettävän sopimusmallin mukaisiksi.
Toimitusjohtajasopimuksen keskeisimmät muutokset ovat: a) täsmennetty kohdassa 2 sopimuksen luonnetta ja sitä ettei toimitusjohtajaan sovelleta työaikalainsäädäntöä, b) kohtaan 4 lisätty viittaus palkitsemisohjeeseen, c) kohtaan 5 muutettu lomarahan määräytymisperuste, d) lisätty kohtaan 6 toimitusjohtajan oikeus työterveyspalveluihin, e) poistettu kohdasta 7 viittaus minimieläkeikään, f) poistettu kappale 8, jonka sisältö korvautuu viittauksella palkitsemisohjeeseen, g) täsmennetty kohtien 10 ja 11 sanamuotoja sekä h) muutettu kohta 12 muotoon, jossa työssä tehtyjen innovaatioiden oikeudet kuuluvat yhtiölle. Liitteenä olevassa sopimusluonnoksessa uusi teksti on vihreällä fontilla ja poistettava teksti punaisella yliviivattuna.
Konserniyhtiöitä ja -säätiöitä koskeva päivitetty toimitusjohtajasopimus hyväksytään.
Konserniyhtiöitä ja -säätiöitä kehoitetaan muuttamaan nykyiset toimitusjohtajasopimukset uuden mallin mukaisiksi kuuden kuukauden kuluessa ja toimittamaan uudesta toimitusjohtajasopimuksesta kopio kaupungin omistajaohjaukselle.
Konserniyhtiöiden ja -säätiöiden hallitusten puheenjohtajat, Arto Vuojolainen, Janne Salonen, Annina Nääppä
Toimitusjohtajasopimus hyväksytty 18.12.2018.pdf (pdf, 29 kt)
Kuuntele Toimitusjohtajasopimus hyväksytty 18.12.2018.pdf
§ 175 Tampereen kaupunkikonsernin tytäryhteisöjen työhyvinvointikyselyn tulokset
§ 176 Tuomi Logistiikka Oy:n osakkeen myynti Jämsän kaupungille
§ 177 Jäsenten nimeäminen Tampereen Kotilinnasäätiön hallitukseen toimikaudelle 2019-2022
§ 178 Jäsenen nimeäminen Tredu-Kiinteistöt Oy:n hallitukseen
§ 179 Jäsenen nimeäminen Urho Kekkosen Kuntoinstituuttisäätiön hallitukseen toimikaudelle 2019-2021
§ 180 Jäsenen nimeäminen Pirkanmaan festivaalit Pirfest ry:n hallitukseen toimikaudelle 2019-2021
§ 181 Tilintarkastajien ja varatilintarkastajien nimeäminen Tampereen Oopperatoimintasäätiölle vuodelle 2019
§ 182 Tiedoksi merkittävät asiat